CELEX: 32019D0219(01)
Language: mt
Date: 2019-02-15 00:00:00
Title: Deċiżjoni ta’ Implimentazzjoni tal-Kummissjoni tal-15 ta’ Frar 2019 dwar il-finanzjament u l-adozzjoni tal-programm ta’ ħidma għall-2019 u l-2020 għall-implimentazzjoni ta’ miżuri ta’ emerġenza biex jiġi miġġieled ċertu mard tal-annimali u pesti tal-pjanti

19.2.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 66/11
               
            
         DEĊIŻJONI TA’ IMPLIMENTAZZJONI TAL-KUMMISSJONI
         tal-15 ta’ Frar 2019
         dwar il-finanzjament u l-adozzjoni tal-programm ta’ ħidma għall-2019 u l-2020 għall-implimentazzjoni ta’ miżuri ta’ emerġenza biex jiġi miġġieled ċertu mard tal-annimali u pesti tal-pjanti
         (2019/C 66/10)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni (“ir-Regolament Finanzjarju” jew “RF”), li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (1), u b’mod partikolari l-Artikolu 110 tiegħu,
         Wara li kkunsidrat ir-Regolament (UE) Nru 652/2014 tal-Parlament Ewropew u tal-Kunsill tal-15 ta’ Mejju 2014 li jistabbilixxi dispożizzjonijiet għall-ġestjoni tan-nefqa marbuta mal-katina alimentari, mas-saħħa tal-annimali u mat-trattament xieraq tal-annimali, u marbuta mas-saħħa tal-pjanti u mal-materjal riproduttiv tal-pjanti, li jemenda d-Direttivi tal-Kunsill 98/56/KE, 2000/29/KE u 2008/90/KE, ir-Regolamenti (KE) Nru 178/2002, (KE) Nru 882/2004 u (KE) Nru 396/2005 tal-Parlament Ewropew u tal-Kunsill, id-Direttiva 2009/128/KE tal-Parlament Ewropew u tal-Kunsill u r-Regolament (KE) Nru 1107/2009 tal-Parlament Ewropew u tal-Kunsill u li jħassar id-Deċiżjonijiet tal-Kunsill 66/399/KEE, 76/894/KEE u 2009/470/KE (2), u b’mod partikolari l-Artikolu 36(4) tiegħu,
         Billi:
         
                     (1)
                  
                  
                     Sabiex tiġi żgurata l-implimentazzjoni ta’ miżuri ta’ emerġenza li jiġġieldu ċertu mard tal-annimali u pesti tal-pjanti, huwa meħtieġ li tiġi adottata deċiżjoni ta’ finanzjament pluriennali, li tikkostitwixxi l-programm ta’ ħidma pluriennali, għas-snin 2019 u 2020. L-Artikolu 110 tar-Regolament (UE, Euratom) 2018/1046 (“ir-Regolament Finanzjarju”) jistabbilixxi regoli dettaljati dwar deċiżjonijiet ta’ finanzjament.
                  
               
                     (2)
                  
                  
                     Huwa xieraq li jiġu awtorizzati għotjiet mingħajr sejħa għal proposti u li jiġu previsti l-kundizzjonijiet għall-għoti ta’ dawn l-għotjiet.
                  
               
                     (3)
                  
                  
                     Jeħtieġ li jkun permess il-pagament tal-imgħax dovut għal ħlas tardiv abbażi tal-Artikolu 116(5) tar-Regolament Finanzjarju.
                  
               
                     (4)
                  
                  
                     Sabiex ikun hemm flessibbiltà fl-implimentazzjoni tal-programm ta’ ħidma, huwa xieraq li jkun permess tibdil li jenħtieġ li ma jitqiesx sostanzjali għall-finijiet tal-Artikolu 110(5) tar-Regolament Finanzjarju.
                  
               
                     (5)
                  
                  
                     L-Artikolu 6 tar-Regolament (UE) Nru 652/2014 jistipula li jistgħu jingħataw għotjiet lill-Istati Membri sar-rati massimi stabbiliti fl-Artikolu 5(1) sa (3) ta’ dak ir-Regolament fir-rigward tal-miżuri li jittieħdu bħala riżultat tal-konferma li tkun seħħet xi waħda mill-mardiet tal-annimali elenkati skont l-Artikolu 7 ta’ dak ir-Regolament, sakemm il-miżuri jkunu ġew applikati immedjatament u sakemm id-dispożizzjonijiet applikabbli stabbiliti fil-liġi rilevanti tal-Unjoni jkunu tħarsu. Jistgħu jingħataw ukoll għotjiet lil Stati Membri, lil pajjiżi terzi jew lil organizzazzjonijiet internazzjonali fir-rigward tal-miżuri ta’ protezzjoni li jittieħdu f’każ ta’ theddida diretta għall-istatus tas-saħħa tal-Unjoni b’riżultat tal-okkorrenza jew l-iżvilupp, fit-territorju ta’ pajjiż terz jew Stat Membru, ta’ waħda mill-mardiet tal-annimali u ż-żoonożi elenkati skont l-Artikoli 7 jew 10 ta’ dak ir-Regolament.
                  
               
                     (6)
                  
                  
                     L-Artikolu 16 tar-Regolament (UE) Nru 652/2014 jistipula li jistgħu jingħataw għotjiet lill-Istati Membri jew lill-organizzazzjonijiet internazzjonali bir-rati massimi stabbiliti fl-Artikolu 5(1) sa (3) ta’ dak ir-Regolament għal miżuri biex jeqirdu, jikkontrollaw u jipproteġu kontra t-tixrid ta’ pesti tal-pjanti, soġġett għall-kundizzjonijiet stipulati fl-Artikolu 17 ta’ dak ir-Regolament.
                  
               
                     (7)
                  
                  
                     Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               IDDEĊIEDIET KIF ĠEJ:
         
            Artikolu 1
            Programm ta’ ħidma
            Id-Deċiżjoni pluriennali ta’ finanzjament, li tikkostitwixxi l-programm ta’ ħidma pluriennali għall-implimentazzjoni tal-miżuri ta’ emerġenza għall-ġlieda kontra ċertu mard tal-annimali u pesti tal-pjanti għas-snin 2019 u 2020, kif stabbilit fl-Anness, hija adottata.
         
         
            Artikolu 2
            Kontribuzzjoni tal-Unjoni
            Il-kontribuzzjoni massima tal-Unjoni għall-implimentazzjoni tal-programm fis-sena 2019 tal-implimentazzjoni tal-baġit hija stabbilita għal EUR 50 000 000 u fl-implimentazzjoni tal-baġit għas-sena 2020 il-kontribuzzjoni tkun EUR 20 000 000 u għandha tkun iffinanzjata mill-approprjazzjonijiet imdaħħla fil-linji tal-baġit ġenerali tal-Unjoni li ġejjin:
            
                        (a)
                     
                     
                        Għall-2019; linja baġitarja 17 04 04: EUR 50 000 000;
                     
                  
                        (b)
                     
                     
                        Għal-linja baġitarja 17 04 04 tal-2020: EUR 20 000 000
                     
                  L-approprjazzjonijiet stipulati fl-ewwel paragrafu jistgħu jkopru wkoll l-imgħax li għandu jitħallas fuq il-ħlasijiet tardivi.
            L-implimentazzjoni ta’ din id-Deċiżjoni hija soġġetta għad-disponibbiltà tal-approprjazzjonijiet stipulati fil-baġit ġenerali tal-Unjoni għas-sena 2020 wara l-adozzjoni ta’ dak il-baġit mill-awtorità baġitarja.
            Il-kontribuzzjoni finanzjarja mill-Unjoni għandha tkun b’rata ta’ 50 %, 75 % jew 100 %, stabbilita b’mod individwali għal kull benefiċjarju, skont l-Artikolu 5 tar-Regolament (UE) Nru 652/2014.
         
         
            Artikolu 3
            Klawżola ta’ flessibbiltà
            Il-bidliet kumulattivi fl-allokazzjonijiet għal azzjonijiet speċifiċi li ma jaqbżux l-20 % tal-kontribuzzjoni massima tal-Unjoni ta’ kull sena stabbilita fl-ewwel paragrafu tal-Artikolu 2 ta’ din id-Deċiżjoni, ma għandhomx jitqiesu bħala sostanzjali għall-finijiet tal-Artikolu 110(5) tar-Regolament Finanzjarju, fejn dawk il-bidliet ma jkunux jaffettwaw b’mod sinifikanti n-natura tal-azzjonijiet u tal-objettiv tal-programm ta’ ħidma.
            L-uffiċjal awtorizzanti responsabbli jista’ japplika l-bidliet imsemmija fl-ewwel paragrafu. Dawk il-bidliet għandhom jiġu applikati skont il-prinċipji tal-ġestjoni finanzjarja tajba u tal-proporzjonalità.
         
         
            Artikolu 4
            Għotjiet
            L-għotjiet jistgħu jingħataw mingħajr sejħa għal proposti skont il-kundizzjonijiet stipulati fl-Anness. L-għotjiet jistgħu jingħataw lill-korpi msemmija fl-Anness, magħżula skont il-punt 2.1 tal-Anness.
         
         
            Magħmul fi Brussell, il-15 ta’ Frar 2019.
            
               
                  Għall-Kummissjoni
               
               Vytenis ANDRIUKAITIS
               
                  Membru tal-Kummissjoni
               
            
         
         
            (1)  ĠU L 193, 30.7.2018, p. 1.
         
            (2)  ĠU L 189, 27.6.2014, p. 1.
      
      
         
            ANNESS
            Programm ta’ ħidma għas-snin 2019 u 2020 dwar l-implimentazzjoni ta’ miżuri ta’ emerġenza li jiġġieldu kontra ċertu mard tal-annimali u pesti tal-pjanti
            1.   Introduzzjoni
            
            Abbażi tal-objettivi msemmija fl-Artikolu 2 tar-Regolament (UE) Nru 652/2014 tal-Parlament Ewropew u tal-Kunsill tal-15 ta’ Mejju 2014 dan il-programm ta’ ħidma jinkludi l-azzjonijiet li jridu jiġu ffinanzjati u t-tqassim tal-baġit għas-snin 2019 u 2020 għall-għotjiet implimentati fil-qafas ta’ ġestjoni diretta.
            (a)   Bażi ġuridika
            
                        Ir-Regolament (UE) Nru 652/2014 tal-Parlament Ewropew u tal-Kunsill tal-15 ta’ Mejju 2014
                     
                  Linja baġitarja
            
                        17 04 04
                     
                  Objettivi fil-mira
            
                        L-objettivi tal-azzjonijiet huma li jiġi miġġieled il-mard tal-annimali jew il-pesti tal-pjanti meta jiġu implimentati miżuri ta’ emerġenza skont l-Artikoli 6 u 16 tar-Regolament (UE) Nru 652/2014.
                     
                  Riżultati mistennija
            
                        Ir-riżultati mistennija mill-Kummissjoni b’rabta mal-azzjoni msemmija taħt “objettivi fil-mira” huma li jiġi evitat aktar tixrid ta’ mard tal-annimali u ta’ pesti tal-pjanti u, li meta dawn jidhru fit-territorju tal-Unjoni, jinqerdu malajr.
                     
                  2.   Għotjiet
            
            L-ammont baġitarju globali riżervat għall-għotjiet taħt dan il-programm ta’ ħidma huwa ta’ EUR 50 000 000 għas-sena 2019 u EUR 20 000 000 għas-sena 2020.
            2.1.   Miżuri ta’ emerġenza li jiġġieldu kontra ċertu mard tal-annimali u pesti tal-pjanti f’forma ta’ għotjiet mingħajr sejħa għal proposti
            
            Tip ta’ applikanti fil-mira għall-għoti dirett
            
                        
                                    (a)
                                 
                                 
                                    lil korpi identifikati bħala benefiċjarji mill-att bażiku, fit-tifsira tal-Artikolu 58 tar-RF, jew korpi magħżula mill-Istati Membri, li jaqgħu taħt ir-responsabbiltà tagħhom, fejn dawk l-Istati Membri jiġu identifikati minn att bażiku bħala benefiċjarji
                                 
                              
                                    (b)
                                 
                                 
                                    lil korpi b’monopolju de jure jew de facto, jew lil korpi magħżula mill-Istati Membri, li jaqgħu taħt ir-responsabbiltà tagħhom, fejn dawk l-Istati Membri jkunu f’sitwazzjoni ta’ monopolju de jure jew de facto
                                    
                                 
                              
                                    (c)
                                 
                                 
                                    għal attivitajiet b’karatteristiċi speċifiċi li jirrikjedu tip partikolari ta’ korp minħabba l-kompetenza teknika tiegħu, il-grad għoli ta’ speċjalizzazzjoni tiegħu jew is-setgħa amministrattiva tiegħu, bil-kundizzjoni li l-attivitajiet ikkonċernati ma jidħlux fil-kamp ta’ applikazzjoni ta’ sejħa għal proposti.
                                 
                              
                  Deskrizzjoni tal-attivitajiet li jridu jiġu ffinanzjati bl-għotjiet li jingħataw mingħajr sejħa għal proposti abbażi tal-Artikolu 190(195) tar-Regolament Finanzjarju
            
                        
                                    (a)
                                 
                                 
                                    L-Artikolu 6 tar-Regolament (UE) Nru 652/2014 jistipula li l-għotjiet jistgħu jingħataw lill-Istati Membri sar-rati massimi stabbiliti fl-Artikolu 5(1) sa (3) ta’ dak ir-Regolament fir-rigward tal-miżuri li jittieħdu bħala riżultat tal-konferma li tkun okkorriet waħda mill-mardiet tal-annimali elenkati skont l-Artikolu 7 ta’ dak ir-Regolament, dment li l-miżuri jkunu ġew applikati immedjatament u d-dispożizzjonijiet applikabbli stabbiliti fid-dritt rilevanti tal-Unjoni jkunu tħarsu. Jistgħu jingħataw ukoll għotjiet lil Stati Membri, lil pajjiżi terzi u lil organizzazzjonijiet internazzjonali fir-rigward tal-miżuri ta’ protezzjoni li jittieħdu f’każ ta’ theddida diretta għall-istatus tas-saħħa tal-Unjoni b’riżultat tal-okkorrenza jew l-iżvilupp, fit-territorju ta’ pajjiż terz jew Stat Membru, ta’ waħda mill-mardiet tal-annimali u ż-żoonożi elenkati skont l-Artikoli 7 jew 10 ta’ dak ir-Regolament.
                                 
                              
                                    (b)
                                 
                                 
                                    L-Artikolu 16 tar-Regolament (UE) Nru 652/2014 jipprovdi li jistgħu jingħataw għotjiet lill-Istati Membri jew lill-organizzazzjonijiet internazzjonali bir-rati massimi stabbiliti fl-Artikolu 5(1) sa (3) ta’ dak ir-Regolament għal miżuri biex jeqirdu, jikkontrollaw u jipproteġu kontra t-tixrid ta’ xi pest tal-pjanti, soġġett għall-kundizzjonijiet stipulati fl-Artikolu 17 ta’ dak ir-Regolament.
                                 
                              
                                    (c)
                                 
                                 
                                    L-Artikolu 3(2) tar-Regolament (UE) Nru 652/2014 jistipula li meta jingħataw għotjiet lill-awtoritajiet kompetenti tal-Istati Membri, dawn l-awtoritajiet kompetenti għandhom jitqiesu bħala benefiċjarji identifikati skont it-tifsira tal-Artikolu 195(c) tar-Regolament (UE, Euratom) 2018/1046. Tali għotjiet jistgħu jingħataw mingħajr sejħa għal proposti.
                                 
                              
                                    (d)
                                 
                                 
                                    Skont l-Artikolu 6(5) tar-Regolament (UE) Nru 652/2014, il-Kummissjoni tista’ tagħti kontribuzzjoni finanzjarja mill-Unjoni għat-twaqqif ta’ ħażniet ta’ prodotti bijoloġiċi jew għall-akkwist ta’ dożi ta’ vaċċin jekk l-okkorrenza jew l-iżvilupp f’pajjiż terz jew fi Stat Membru ta’ waħda mill-mardiet tal-annimali u żoonożi elenkati fl-Anness I u II ta’ dak ir-Regolament jistgħu jikkostitwixxu theddida għall-Unjoni.
                                 
                              
                  Implimentazzjoni
            
                        Implimentata mid-DĠ SANTE
                     
                  Kostijiet eliġibbli
            
                        Il-kontribuzzjoni finanzjarja mill-Unjoni għandha tkopri l-kostijiet eliġibbli li ġejjin, li jkunu ġġarrba fil-ġlieda kontra l-mard tal-annimali, skont l-Artikolu 8 tar-Regolament (UE) Nru 652/2014:
                        
                                    (a)
                                 
                                 
                                    il-kostijiet ta’ kumpens lis-sidien, għall-valur tal-bhejjem maqtula u mbiċċra tagħhom:
                                 
                              
                                    (b)
                                 
                                 
                                    il-kostijiet tat-tbiċċir u l-qtil tal-annimali u l-kostijiet tat-trasport relatati;
                                 
                              
                                    (c)
                                 
                                 
                                    il-kostijiet ta’ kumpens lis-sidien għall-valur tal-prodotti ta’ oriġini mill-annimali li jkollhom jinqerdu, fil-limitu tal-valur fis-suq ta’ dawk il-prodotti immedjatament qabel ma jkun inħoloq xi suspett tal-marda jew qabel ma jkun ġie kkonfermat dan is-suspett;
                                 
                              
                                    (d)
                                 
                                 
                                    il-kostijiet ta’ tindif, diżinsettizzazzjoni u diżinfezzjoni tal-azjendi u tat-tagħmir, ibbażati fuq l-epidemjoloġija u l-karatteristiċi tal-patoġenu;
                                 
                              
                                    (e)
                                 
                                 
                                    il-kostijiet tat-trasport u l-qerda tal-għalf kontaminat u, fejn ma jistax jiġi diżinfettat, it-tagħmir kontaminat;
                                 
                              
                                    (f)
                                 
                                 
                                    il-kostijiet tax-xiri, tal-ħżin, tat-tilqim, tal-amministrazzjoni jew tad-distribuzzjoni tal-vaċċini u l-lixki kif ukoll il-kostijiet tal-inokulazzjoni, jekk il-Kummissjoni tiddeċiedi jew tawtorizza tali azzjonijiet;
                                 
                              
                                    (g)
                                 
                                 
                                    il-kostijiet tat-trasport u tar-rimi tal-karkassi;
                                 
                              
                                    (h)
                                 
                                 
                                    f’każijiet eċċezzjonali u debitament iġġustifikati:
                                    
                                                (i)
                                             
                                             
                                                il-kostijiet tat-teħid ta’ kampjuni,
                                             
                                          
                                                (ii)
                                             
                                             
                                                il-kostijiet tal-ittestjar,
                                             
                                          
                                                (iii)
                                             
                                             
                                                il-kostijiet tal-kampanji ta’ sensibilizzazzjoni,
                                             
                                          
                                                (iv)
                                             
                                             
                                                kostijiet oħra essenzjali għall-qerda tal-marda, skont l-epidemjoloġija u l-karatteristiċi tal-patoġenu.
                                             
                                          
                              Il-kontribuzzjoni finanzjarja mill-Unjoni għandha tkopri l-kostijiet eliġibbli li ġejjin imġarrba fil-ġlieda kontra l-pesti tal-pjanti, skont l-Artikolu 18 tar-Regolament (UE) Nru 652/2014:
                        
                                    (a)
                                 
                                 
                                    il-kostijiet tal-persunal, irrispettivament mill-istatus tiegħu, li jkun direttament involut fil-miżuri, kif ukoll il-kostijiet ta’ kiri ta’ tagħmir, ta’ oġġetti konsumabbli u ta’ kull materjal ieħor meħtieġ, ta’ prodotti ta’ trattament, tal-kampjunar u tat-testijiet tal-laboratorju;
                                 
                              
                                    (b)
                                 
                                 
                                    il-kostijiet tal-kuntratti tas-servizz ma’ partijiet terzi għat-twettiq ta’ parti mill-miżuri;
                                 
                              
                                    (c)
                                 
                                 
                                    il-kostijiet ta’ kumpens lill-operaturi jew lis-sidien ikkonċernati għat-trattament, il-qerda u t-tneħħija sussegwenti ta’ pjanti, ta’ prodotti tal-pjanti u ta’ oġġetti oħra, u għat-tindif u d-diżinfezzjoni tal-istabbiliment, tal-art, tal-ilma, tal-ħamrija, tal-mezzi ta’ tkabbir, tal-faċilitajiet, tal-makkinarju u tat-tagħmir;
                                 
                              
                                    (d)
                                 
                                 
                                    minn Jannar 2017, il-kostijiet ta’ kumpens lis-sidien għall-valur tal-pjanti, tal-prodotti tal-pjanti jew ta’ oġġetti oħra li jkunu nqerdu suġġett għall-miżuri msemmija fl-Artikolu 16 tad-Direttiva 2000/29/KE, fil-limitu tal-valur tas-suq ta’ tali pjanti, prodotti tal-pjanti u oġġetti oħra daqs li kieku ma ntlaqtux minn dawk il-miżuri; il-valur tas-salvataġġ, jekk ikun il-każ, għandu jitnaqqas mill-kumpens;
                                 
                              
                                    (e)
                                 
                                 
                                    f’każijiet eċċezzjonali u debitament iġġustifikati:
                                    
                                                (i)
                                             
                                             
                                                il-kostijiet tal-kampanji ta’ sensibilizzazzjoni,
                                             
                                          
                                                (ii)
                                             
                                             
                                                kostijiet oħra essenzjali għall-qerda jew għat-trażżin tal-pest, jew relatati ma’ miżuri protettivi addizzjonali meħuda kontra t-tixrid tal-pest, skont l-epidemjoloġija u l-karatteristiċi tal-patoġenu.
                                             
                                          
                              
                  Kriterji tal-għoti
            
                        Il-kriterji tal-għoti għall-kontribuzzjoni finanzjarja mill-Unjoni huma:
                        
                                    (a)
                                 
                                 
                                    il-konformità mar-rekwiżiti tad-dritt rilevanti tal-Unjoni;
                                 
                              
                                    (b)
                                 
                                 
                                    ir-rilevanza tal-attivitajiet ippjanati fid-dawl tal-prevenzjoni jew il-qerda tal-mard tal-annimali u l-pesti tal-pjanti.